Olle Sääw

**Johan Olov "Olle" Sääw** (s. 26. tammikuuta 1928 Örebro) oli ruotsalainen jääpalloilija ja jalkapalloilija, jonka menestysvuodet ajoittuivat 1950- ja 1960-luvuille.

## Jääpalloura

Olle Sääw aloitti jääpallouransa 17-vuotiaana uuden vuoden päivän 1946 Ruotsin jääpallon pääsarjan pelissä Örebro SK:n riveissä ja pelasi 22 pääsarjakautta lopettaen vuoden 1968 mestaruusloppuotteluun, jossa Örbero SK kohtasi Karlstadin IF Götan. Tässä ottelussa Örebro SK ja Olle Sääw ottivat viidennnen Ruotsin mestaruuden Örebro SK:n voittässa luvuin 3-1 onnittelijana ollessa katsomossa ollut silloinen Ruotsin pääministeri Tage Erlander. 

Olle Sääw oli keskeinen hahmo Örebron suuruusvuosien jääpallojoukkueessa. Seura nousi ensimmäisen kerran loppuotteluun keväällä 1951. Tällöin tuli vielä kuitenkin tappio Bollnäs GIF:lle. Tämän jälkeen 1940-luvun lopulta aina 1950-luvun lopulle alkoivat Örebron ja Sääwin huippuvuodet ruotsalaisessa jääpalloilussa. Vuoden 1954 tiukan ensin tasapeliin päättyneen loppuottelun jälkeen uusinnassa Västanfors IF:lle niukasti koetun tappion jälkeen ensimmäinen mestaruus tuli keväällä 1955 ylivoimaisesti luvuin 7-1 Edsbyns IF:stä. Vuoden 1956 loppuottelun Bollnäs-tappion jälkeen Örebro SK otti kaksi peräkkäistä Ruotsin mestaruutta keväällä 1957 voitolla Hammarby IF:stä ja 1958 voitolla Edsbyns IF:stä. Vuoden 1957 loppuottelussa Sääw teki molemmat Örebron maalit ottelun päättyessä tulokseen 2-1. Vuoden 1958 loppuottelussa teki myös yhden maalin Örebron ottaessa mestaruuden maalein 3-1. Seuraavan kerran Örebro ja Sääw olivat voittamassa Ruotsin jääpallomestaruuden keväällä 1965, jolloin Örebro voitti Brobergs IF:n 5-2 viimeisessä Tukholman olympiastadionloppuottelussa vuonna 1965. Keväällä 1967 Örebro ja Sääw saavuttivat viidennen mestaruutensa. Kaikkiaan Sääw teki kahdeksassa mestaruusloppuottelussa yhteensä yhdeksän maalia. Tämä on mennessä myös viimeisin Örebro-mestaruus.

### Saavutukset

#### Kansainväliseti

Hyökkääjänä pelannut Olle Sääw oli mukana ennen jääpallo MM-kisoja Ruotsin jääpallomaajoukkueessa 1950-luvun alkupuoliskolla vuoden 1952 Oslon talviolympialaisten jääpalloturnauksessa ja vuoden 1954 neljän maan turnaukseen Moskovassa, jolloin Neuvostoliitto tuli mukaan kansainväliseen jääpalloon. Neljän maan turnauksessa ottelussa Neuvostoliittoa vastaan Sääw teki yhden maalin ottelun päättyessä Ruotsin voittoon luvuin 2-1. Sääw osallistui kaksi kertaa MM-kisoihin ja saavutti pronssia 1957 ja 1963, joissa hän teki kaksi maalia. Kaikkiaan hän pelasi vuosina 1958-1969 yhteensä 25 maaottelua ja teki 14 maalia.

#### Kansallisesti

Ruotsin mestaruuden Sääw voitti Örebro SK:n riveissä viisi kertaa vuosina 1955, 1957, 1958, 1965 ja 1967. Ruotsin jääpallomestaruushopeaa hän saavutti kolme kertaa eli vuosina 1951, 1954 ja 1956 tappioon päättyneissä loppuotteluissa.

Vuoden jääpalloilijaksi Sääw valittiin vuonna 1967, jolloin hän päätti jääpallouransa mestaruuteen. Hänet nimitettiin jääpalloilun Stora grabbariksi #83 ja Ruotsin jääpallon Hall of Fame-joukkoon #7.

## Jalkapalloura

Olle Sääw pelasi myös jalkapalloa Örebro SK:n riveissä kesästä 1946 lähtien. Tällöin seura pelasi vielä 2.divisioonaa. Seura nousi kuitenkin 1940-luvun lopulla jalkapallon pääsarjaan Allsvenskaniin, jolloin hän pelasi vasemman puolustajan paikkaa Örebron riveissä. Suurimman osan 1950-lukua seura pelasi 2. divisioonassa, mutta nousi uudelleen Allsvenskaniin 1960-luvun alussa parhaimman sijoituksen ollessa 4. kaudella 1961. Sääwin viimeinen kausi Örebro SK:n allsvenskan-joukkueessa oli kaudella 1964.

Sääw pelasi kaikkiaan Örebro SK:n allsvenskan ja 1. divisioonan joukkueessa 353 ottelua; niistä 155 allsvenskanissa.

Lopetettuaan jalkapalloilun hän siirtyi jalkapallovalmennukseen. Hän valmensi Örebro SK:n jalkapallonuoria ja sen jälkeen BK Forwardissa, Hällefors IF:ssä ja KB Karlskogassa.

Jää- ja jalkapalloilun lisäksi hän pelasi 1950- ja 1960-luvun taitteessa myös Örebro SK:n jääkiekkojoukkueessa muutaman kauden ajan, jolloin joukkue pelasi 2. ja 3. divisioonaa. 

## Lähteet

### Viitteet